Dronning Sonja KunstStall

**Dronning Sonja KunstStall** er i første rekke et visningssted for kunst og gjenstander fra De kongelige samlinger i Norge. KunstStallen holder til i de restaurerte stallbygningene mot Parkveien bak Slottet i Oslo. Det blir vist skiftende utstillinger i KunstStallen, hvorav de fleste, men ikke alle, har utgangspunkt i Slottets egne samlinger.

Lokalene åpnet som «en utstillingsarena for kunst og kultur» på dronning Sonjas 80-årsdag 4. juli 2017.

### Bygningens historie
De gamle stallene ligger i Dronningparken i den sørvestre delen av Slottsparken, og ble tegnet av slottsarkitekt Hans Linstow. Anlegget sto ferdig samtidig med Slottet i 1849, og hadde plass til 38 hester. Da kong Haakon og dronning Maud kom til Norge som landets nye kongepar i 1905, fikk stallene sin storhetstid. Dronning Maud var en god rytter og svært interessert i hestehold. Under hennes ledelse ble stallene utvidet og bygget om mellom 1908 og 1911. Forbildet var stallene ved Buckingham Palace, the *Royal Mews*.

Stallene var i bruk fram til 1940. Etter dette fungerte de som lager og garasje, fram til beslutningen om å bygge om deler av bygningen til Dronning Sonja KunstStall og åpne den for publikum. Både Slottet, parken og bygningene ellers eies av staten, men disponeres av kongeparet.

### Utstillinger
* Fra 4. juli 2017: Jubileumsutstillingen   Åpningsutstillingen viste grafikk av 165 norske kunstnere - en gave fra Norske Grafikere - og installasjonen "Dronning Mauds fotoalbum", som var regjeringens gave til kong Haralds og dronning Sonjas 80-årsjubileer i 2017.
* Fra 12. oktober 2017: Den kongelige stall. Hestehold og ekvipasjer.
* Fra 14. mars 2018: Kjell Erik Killi-Olsen: Skulpturer 
* Fra 20. juni 2018: Tradisjon og inspirasjon. Norsk kulturarv i de kongelige samlinger.
*Fra 20. september 2018: Tone Vigeland: Smykker og skulptur.


Fil:Dronning Sonja KunstStall, Parkveien, Oslo, Norway 2017-07-30 a.jpg|«Kunststallen» åpna med en jubileumsutstilling av grafikk og en fotoinstallasjon gitt til kong Haralds og dronning Sonjas åttiårsdager i 2017.
Fil:Dronning Sonja KunstStall (Queen Sonja Art Stable gallery museum exhibition Oslo Norway) Hjul- vognmaker Wheelwright cartwright Transportvogn bagasje Baggage carriage 235x250x175 cm (Haakon VII Maud? German? Before 1906?) IMG 7591.jpg|Hestetrukket transportogn fra Haakon VII og Maud utstilt under «Slottets håndverk» 2023. I bakgrunnen sees blant annet Olav Vs Buick Roadmaster 1939 (A-1) og monarkens trone på Stortinget.
Fil:Dronning Sonjas KunstStall (Queen Sonja Art Stable gallery museum exhibition Oslo Norway) Slottets håndverk. Kroningskappe 1846 Hermelinpels fløyel 3,9x1,26x1m Queen Maud 1906 etc (coronation robe ermine velvet) (2024) IMG 7691.jpg|Dronning Mauds kroningskåpe 1906 utstilt under «Slottets håndverk» 2023.
Fil:Dronning Sonjas KunstStall (Queen Sonja Art Stable gallery museum exhibition Oslo Norway) utstilling Slottets håndverk. Tronstol 205x100cm Stortinget Riksvåpen løve 1846 eller seinere (Ceremonial throne in Norwegian Parliament) 20.jpg|Kongens tronstol på Stortinget fra 1846 utstilt under «Slottets håndverk» 2023.
Fil:Dronning Sonjas KunstStall (Queen Sonja Art Stable gallery museum exhibition Oslo Norway) utstilling Slottets håndverk. Olav V admiral marinens gallauniform 1939 britisk belte (Naval uniform British belt) 2024-01-13 IMG 7523.jpg|Olav Vs admiralsuniform 1939 utstilt med britisk belte under «Slottets håndverk» 2023.



## Referanser


## Eksterne lenker
*Kongehuset.no om Dronning Sonja KunstStall